મુંબઈઃ લોકપ્રિય ટીવી શો ‘તારક મેહતા કા ઉલ્ટા ચશ્મા’ની લીડ એક્ટ્રેસ દયા ભાભી એટલે કે દિશા વાકણી મેટરનિટી લીવ પર છે, દીકરી સ્તુતિના જન્મ બાદ પણ તે હજીસુધી શો સાથે જોડાયા નથી. ઘણા સમયથી તેમના કમબેકના અહેવાલ સામે આવી રહ્યાં હતા, જોકે પ્રોડ્યૂસર અસિત મોદીએ પણ ‘દયાબેન’ના ટૂંકસમયમાં કમબેક કરવાના સંકેત આપ્યા છે. એક અંગ્રેજી અખબાર સાથે વાત કરતા અસિત મોદીએ જણાવ્યું હતું કે,"હા, અમે દિશાના કમબેક અંગે તેમની સાથે વાત કરી રહ્યાં છીએ. જો બધુ બરાબર ચાલશે તો આવનારા બે મહિનામાં દિશા કમબેક કરશે. તેની ગેરહાજરીમાં પણ શોને સારી રેટિંગ્સ મળી રહી છે." કમબેક મામલે દિશાનો સંપર્ક કરવામાં આવ્યો પરંતુ તેમણે કોઈ જવાબ આપ્યો નહીં. ઉલ્લેખનીય છે કે, કવિ કુમાર આઝાદ બાદ હવે શોમાં નવા ‘ડૉ. હાથી’ની એન્ટ્રી થવા જઈ રહી છે, તેથી ‘દયાબેન’નું કમબેક તે પછી જ શોમાં જોવા મળી શકે છે.